
CONSILIUL JUDEŢEAN
HOTĂRÂRE
privind numirea comisiei de concurs de proiecte de management 
şi aprobarea Regulamentului de organizare şi desfăşurare a  concursului de proiecte de management şi a caietului de obiective 
la Complexul Muzeal Bistriţa-Năsăud
 
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 30 consilieri judeţeni;
     
Având în vedere:

· expunerea de motive nr. 17926/08.12.2014 a Preşedintelui Consiliului Judeţean Bistriţa-Năsăud;
· raportul nr. IIB/17927/08.12.2014 al Direcţiei economice din cadrul Consiliului Judeţean Bistriţa-Năsăud;
· adresa nr. II/17478/03.12.2014 a Cabinetului vicepreşedintelui;
· adresa nr. II/17548/03.12.2014 a Direcţiei economice din cadrul Consiliului Judeţean Bistriţa-Năsăud;
· adresa nr. IAb/17480/05.12.2014 a Direcţiei administraţie locală din cadrul Consiliului Judeţean Bistriţa-Năsăud; 
· contractul de management nr. 1807/29.03.2012 încheiat între Consiliul Judeţean Bistriţa-Năsăud şi Domnul Gavrilaş Vasilichi George-Alexandru în calitate de manager al Complexului Muzeal Bistriţa-Năsăud;
- prevederile Secţiunii 1, Secţiunii a 2-a  şi Secţiunea a 3-a din Ordonanţa de urgenţă a Guvernului nr. 189/2008 privind managementul instituţiilor publice de cultură;
· prevederile Anexei 1 Cap.I-IV - Regulament cadru de organizare şi desfăşurare a concursului de proiecte de management, aprobat prin Hotărârea Guvernului nr. 1301/2009 pentru aprobarea Regulamentului - cadru de organizare şi desfăşurare a concursului de proiecte de management, Regulamentului - cadru de organizare şi desfăşurare a evaluării managementului, modelului - cadru al caietului de obiective, modelului - cadru al raportului de activitate, precum şi modelului - cadru recomandat pentru contractele de management, pentru instituţiile publice de cultură;
· raportul nr. IBa/18484 din 16.12.2014 al Comisiei de administraţie;

· raportul nr. IBa/18490 din 16.12.2014 al Comisiei economice;
· raportul nr. IBa/18525 din 17.12.2014 al Comisiei de cultură;
În temeiul dispoziţiilor art. 91 alin.(1) lit.d), alin.(2) lit.c), art. 97, art. 98 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:
Art.1. (1) Se constituie comisia de concurs de proiecte de management la Complexul Muzeal Bistriţa-Năsăud având următoarea componenţă:
1. Domnul Pugna Alexandru – Vicepreşedinte al Consiliului Judeţean Bistriţa-Năsăud;

2. Domnul Moldovan Florin-Grigore – Administrator public al judeţului Bistriţa-Năsăud;
3. Domnul Cioarbă Teofil-Iulian – Director executiv – Direcţia economică – Consiliul Judeţean Bistriţa-Năsăud;

4. Domnul Manea Angelo – Inspector şcolar de specialitate - istorie - Inspectoratul Şcolar Judeţean Bistriţa-Năsăud.

5. Domnul Vasile Duda – Profesor istoria artei – Liceul de Arte Plastice « Corneliu Baba » Bistriţa.
Secretari comisie:

1. Domnul Popescu Geoff-Ghar Adrian – Consilier juridic asistent – Serviciul juridic contencios, resurse umane – Compartiment juridic contencios – Consiliul Judeţean Bistriţa-Năsăud;

2. Doamna Suciu Rodica – Consilier superior – Serviciul juridic contencios, resurse umane – Compartiment resurse umane – Consiliul Judeţean Bistriţa-Năsăud;

3. Doamna Câmpan Aurora-Anca – Inspector superior – Serviciul coordonare instituţii subordonate, administrare patrimoniu – Consiliul Judeţean Bistriţa-Năsăud;

4. Domnul Sabo Augustin – Şef serviciu – Serviciul buget-finanţe, contabilitate, taxe, impozite – Consiliul Judeţean Bistriţa-Năsăud.
(2) Se constituie comisia de  soluţionare a contestaţiilor pentru organizarea şi desfăşurarea concursului de proiecte de management la Complexul Muzeal Bistriţa-Năsăud având următoarea componenţă:
1. Doamna Borş Crina Alexandrina – Şef serviciu - Serviciul juridic contencios, resurse umane - Consiliul Judeţean Bistriţa-Năsăud;
2. Doamna Ceuca Gabriela-Adriana – Şef serviciu - Serviciul coordonare instituţii subordonate, administrare patrimoniu – Consiliul Judeţean Bistriţa-Năsăud;
3. Doamna Ani Melinda – Consilier superior – Serviciul juridic, contencios, resurse umane, compartiment resurse umane – Consiliul Judeţean Bistriţa-Năsăud.

Secretar comisie:

Doamna Beşa Carmen Simona – Consilier superior – Serviciul coordonare instituţii subordonate, administrare patrimoniu – Consiliul Judeţean Bistriţa-Năsăud.

Art.2. Se aprobă Regulamentul de organizare şi desfăşurare a concursului de proiecte de management la Complexul Muzeal Bistriţa-Năsăud, conform Anexei nr. 1. 
Art.3. Se aprobă caietul de obiective pentru concursul de proiecte de management la Complexul Muzeal Bistriţa-Năsăud, conform Anexei nr. 2.
Art.4. Anexele nr. 1 şi nr. 2 fac parte integrantă din prezenta hotărâre.
Art.5. Pentru activitatea depusă, membrii comisiei de concurs, membrii comisiei pentru soluţionarea contestaţiilor, precum şi membrii secretariatelor acestora beneficiază de o indemnizaţie în cuantum de 10% din indemnizaţia ordonatorului principal de credite, conform art. 52 din Ordonanţa de urgenţă a Guvernului nr. 189/2008 privind managementul instituţiilor publice de cultură.
Art.6. Prezenta hotărâre a fost adoptată cu un număr de 30 voturi “pentru”.
Art.7. Cu ducerea la îndeplinire a prevederilor prezentei hotărâri se încredinţează domnul vicepreşedinte Alexandru Pugna şi Direcţia economică din cadrul Consiliului Judeţean Bistriţa-Năsăud. 
Art.8. Prezenta hotărâre se comunică de către Serviciul administraţie şi relaţii publice cu:

· Persoanele nominalizate la art. 1 din prezenta hotărâre;

· Direcţia economică;
· Domnul vicepreşedinte Alexandru Pugna;
· Complexul Muzeal Bistriţa-Năsăud;
· Instituţia Prefectului judeţul Bistriţa-Năsăud.

PREŞEDINTE, 
EMIL RADU MOLDOVAN

